text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000006", "text": "Gl\u00f8ggir gestir fara at varnast, at hetta er ju\u0301st sama byrjan, sum eg vanliga havi a\u0301 jo\u0301lakalendaranum. Ta\u00f0 er ti\u0301, at sumt er somiki\u00f0 gott, og somiki\u00f0 upplagt, at ta\u00f0 er vert at endurtaka."}, {"text_idx": "#000008", "text": "Nu\u0301 i\u0301 jo\u0301lama\u0301na\u00f0inum er ein jo\u0301lakalendari a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000009", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000010", "text": "Seinastu 23 a\u0301rini ella so, havi eg havt pakkakalendarar til synir mi\u0301nar, li\u0301ltar ga\u0301vur, summar jo\u0301laligar, a\u00f0rar ikki so jo\u0301laligar. Solei\u00f0is ver\u00f0ur eisini her a\u0301 Nudlum."}, {"text_idx": "#000011", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000012", "text": "Kunnu tey politiskt korrektu ikki tiga, til li\u0301kini eru k\u00f8lna\u00f0i?"}, {"text_idx": "#000013", "text": "N\u00f8kurlunda solei\u00f0is skriva\u00f0i ein av mi\u0301num Facebook vinum i\u0301 kv\u00f8ld. Eg eri nokk ein av hesum, i\u00f0 hann ly\u0301sir sum politiskt korrektan. Um alternativi\u00f0 er \u201cp\u00f8bil vi\u00f0 hvi\u0301sl\u201d, so vil eg fegin vera politiskt korrektur."}, {"text_idx": "#000014", "text": "Haldi to\u0301 ti\u0301anverri als ikki, at tolsemisbo\u00f0skapurin er politiskt korrektur. Alsamt fleiri eru farin at dansa eftir pi\u0301punum hja\u0301 ISIS og h\u00f8graveinginum. Ja eg meti, at hesir partar pu\u0301ra o\u0301tilvita\u00f0 eru i\u0301 einum hugsjo\u0301narligum samstarvi og melodiurin i\u0301 teirra pi\u0301pum er tann sami."}, {"text_idx": "#000015", "text": "Eg hoyrdi einafer\u00f0 i\u0301 einum filmi, ein h\u00f8gra ekstremist, i\u00f0 virdi svartar rastistar, ti\u0301 teir eisini gingu inn fyri skilna\u00f0 millum rasur. Ta\u00f0 er ti\u0301anverri so, at ISIS og no\u0301gvir h\u00f8gravendir ekstremistar hava no\u0301gv til felags."}, {"text_idx": "#000016", "text": "Ta\u00f0 er so eingin ivi um, at ta\u00f0, sum vit upplivdu i\u0301 Pari\u0301s fri\u0301ggjakv\u00f8ldi\u00f0, er kri\u0301ggj."}, {"text_idx": "#000017", "text": "I\u0301 Evropa og Nor\u00f0ur Amerika liva 1,2 mia fo\u0301lk. So ta\u0301 ISIS loypir a\u0301 og drepur 120-150 fo\u0301lk, so er ta\u00f0 ikki kri\u0301ggj i\u0301 vanligum forstandi, har tu\u0301 \u00e6tlar at minka um tali\u00f0 av evropearum, ateistum ella kristnum."}, {"text_idx": "#000018", "text": "Hetta er eitt taktiskt a\u0301lop a\u0301 Vesturheimin. Ta\u00f0 er fyri at skapa r\u00e6\u00f0slu, og fyri at fa\u0301a okkum at broyta okkara li\u0301vssti\u0301l, og fyri at fa\u0301a okkum at sleppa okkara tolsemismentan.\nSt\u00f8rsti sigurin hja\u0301 ISIS, Al Qaeda og \u00f8\u00f0rum islam basera\u00f0um terroristum er vaksandi fremmandahatri\u00f0, og muslimahatri\u00f0 i\u0301 Vesturheiminum."}, {"text_idx": "#000019", "text": "Megnar ISIS, at gera hetta til eitt ma\u0301l, har Vesturheimurin fer i\u0301 kri\u0301ggj vi\u00f0 Islam, so er kri\u0301ggi ikki longur millum svakar ekstremistar og vesturheimin, men eitt regulert heimskri\u0301ggj millum Vesturheimin og eina mia. muslimar.\nEin dag sum i\u0301 dag, er ta\u00f0 av alsto\u0301rur ty\u0301dningi, at vit \u00f8ll taka fra\u0301st\u00f8\u00f0u fra\u0301 ekstremistum. At moderatir muslimar, kristin, ateistar og onnur standa saman, og tryggja okkum, at okkara samfelag berjir ni\u00f0ur relisgi\u00f8sar ekstremistar. Ti\u0301 hetta kri\u0301ggi\u00f0 er i\u0301 veruleikanum millum radikal og moderat. Um vit moderatu ikki skilja, hv\u00f8nn hetta stri\u0301\u00f0i\u00f0 er i\u0301millum, og um vit ikki fara inn i\u0301 stri\u0301\u00f0i\u00f0, so ver\u00f0ur endin galin."}, {"text_idx": "#000020", "text": "Ein dama skriva\u00f0i a\u0301 Facebook i\u0301 kv\u00f8ld, at vit hava veri\u00f0 ov tolsom og ikki sett okkum inn i\u0301, hvat ta\u00f0 vil siga at loyva muslimum at byggja moskeir og harvi\u00f0 at dyrka ta\u00f0 ekstremu si\u0301\u00f0una av islam."}, {"text_idx": "#000021", "text": "Ju\u0301st ta\u00f0, at ein vanlig f\u00f8roysk dama skrivar og meinar hatta, er ein sigur fyri ISIS. Sja\u0301lvandi skulu muslimar sleppa at byggja moskeir (kirkjur), og li\u0301ka sja\u0301lvandi skulu muslimar ikki go\u0301\u00f0taka, at ekstremisma sleppur at tri\u0301vast i\u0301 teirra moskeum."}, {"text_idx": "#000022", "text": "Vit gra\u0301ta og syrgja i\u0301 dag um tey no\u0301gvu dey\u00f0u og um tey no\u0301gvu s\u00e6rdu. Men vit, sum berjast mo\u0301ti ekstremistum, skulu ikki tiga, i\u0301 dag! Vit skulu vera har, og tryggja, at \u00f8\u00f0in vendur r\u00e6ttan veg. Tryggja at o\u0301tilvita\u00f0u skutilssveinarnir hja\u0301 ISIS a\u0301 h\u00f8graveinginum ikki sleppa at seta dagsskra\u0301nna, og gera hetta til eitt stri\u0301\u00f0 millum okkum og islam."}, {"text_idx": "#000025", "text": "Mest lisna greinin er eins og i\u0301 fj\u00f8r um l\u00f8gmann \u201cEinki nemt at vera Kaj\u201d, har eg vi\u00f0gj\u00f8rdi leiklutin hja\u0301 Kaj Leo i\u0301 sambandi vi\u00f0 Tollma\u0301li\u00f0, og a\u0301k\u00e6rurnar mo\u0301ti J\u00f8rgen Niclassen, tann greinin var to\u0301 bert eitt vet frammanfyri n\u00e6stlisnu greinina, i\u00f0 var um fu\u0301la avlurtingarpakkan hja\u0301 Elsebeth Mercedes og dy\u0301nulyftarabandanum."}, {"text_idx": "#000026", "text": "1. Einki nemt at vera Kaj"}, {"text_idx": "#000027", "text": "28. mei, huglei\u00f0ing um ands\u00f8gnina millum atbur\u00f0in hja\u0301 Kaj Leo Holm Johannesen og vanliga hugbur\u00f0in hja\u0301 sambandsfo\u0301lki, og um hvi\u0301 st\u00f8\u00f0an hja\u0301 l\u00f8gmanni var alt anna\u00f0 enn nemm i\u0301 Tollma\u0301linum."}, {"text_idx": "#000029", "text": "13. apri\u0301l, huglei\u00f0ing um hvussu landsins myndugleikar a\u0301 fu\u0301lasta ha\u0301tt kroystu ein avlurtingarpakka i\u0301gj\u00f8gnum, solei\u00f0is at vit borgarar ikki longur hava r\u00e6tt til eitt privatli\u0301v."}, {"text_idx": "#000030", "text": "3. Me\u00f0an eg hugdi at landsdysti"}, {"text_idx": "#000031", "text": "12. oktober, huglei\u00f0ing um politiska sp\u00e6li\u00f0 kring okkara landsli\u00f0 i\u0301 fo\u0301tbo\u0301lti, aftana\u0301, at FSF hev\u00f0i koyrt Tro\u0301nd Vatnhamar til hu\u0301s"}, {"text_idx": "#000033", "text": "2. februar, huglei\u00f0ing fra\u0301 einum rennitu\u0301ri, har ljo\u0301ta a\u0301lopi\u00f0 hja\u0301 Agga Niclassen a\u0301 Jo\u0301an H\u00f8gnesen i\u0301 Sosialinum, eftir at Jo\u0301an herfyri bleiv interviewa av Prei. Lesarabr\u00e6vi\u00f0 hja\u0301 Agga sny\u0301r seg um st\u00f8\u00f0una hja\u0301 Jo\u0301an sum transkynd."}, {"text_idx": "#000034", "text": "5. Lisbeth er ordiligt fo\u0301lk"}, {"text_idx": "#000035", "text": "10. februar huglei\u00f0ing i\u0301 sambandi vi\u00f0, at Lisbeth Petersen fyrrverandi forkvinna i\u0301 Sambandsflokkinum, melda\u00f0i seg u\u0301r Sambandsflokkinum, i\u0301 o\u0301n\u00f8gd yvir politikkin og linjuna hja\u0301 verandi lei\u00f0slu i\u0301 flokkinum."}, {"text_idx": "#000039", "text": "15. desember, huglei\u00f0ing um, at komandi a\u0301r er vala\u0301r, og at f\u00f8royingar fara at liva upp til si\u0301na demokratisku skyldu."}, {"text_idx": "#000040", "text": "8. Familjuu\u0301tfer\u00f0 i\u0301 I\u0301slandi dagur 2"}, {"text_idx": "#000041", "text": "15. apri\u0301l, 2. partur av mi\u0301ni fer\u00f0afra\u0301s\u00f8gn fra\u0301 okkara familjuu\u0301tfer\u00f0 til I\u0301slands vi\u00f0 Norr\u00f8nu. Hetta er um t\u00e6nastu, hugnaligar upplivingar og anna\u00f0, i\u00f0 m\u00f8tti okkum a\u0301 fer\u00f0ini."}, {"text_idx": "#000043", "text": "25. apri\u0301l, fra\u0301s\u00f8gn fra\u0301 einum gongutu\u0301ri vi\u00f0 sjo\u0301varma\u0301lan, har gruppupress og havsvimjing fyltu no\u0301gv."}, {"text_idx": "#000044", "text": "12. desember, aftur i\u0301 a\u0301r hev\u00f0i eg ein jo\u0301lakalendara, og aftur i\u0301 a\u0301r, kundi eg deila okkurt heilt forkunnugt, sum uppst\u00f8kuna av Halli Joensen og Gu\u00f0ri\u00f0 Hansdo\u0301ttir, i\u00f0 sungu duett saman vi\u00f0 Bj\u00f8llubandanum i\u0301 Reinsari\u0301num i\u0301 To\u0301rsg\u00f8tu."}, {"text_idx": "#000047", "text": "Nu\u0301 f\u00f8roysku heimini lukta av r\u00f8stum kj\u00f8ti ella fiski, av dunnu, ga\u0301s, rey\u00f0ka\u0301li, lambi, bru\u0301nka\u00f0um eplum, granni, gl\u00f8ggi, holuk\u00f8kum ella bara onkrum \u00f8\u00f0rum hugnaligum, so fari eg at deila mi\u0301na si\u0301\u00f0stu kalendaraga\u0301vu vi\u00f0 tykkum. Hon ver\u00f0ur i\u0301 tveimum p\u00f8rtum, ovara ga\u0301van er eitt klipp, i\u00f0 vi\u0301sir, hvussu ly\u0301singin hev\u00f0i s\u00e6\u00f0 u\u0301t, um jo\u0301lafilmurin Home Alone, ikki var ein skemtifilmur, men heldur ein r\u00e6\u00f0ufilmur."}, {"text_idx": "#000048", "text": "Men vit lata tykkum ikki ver\u00f0a hangandi vi\u00f0 r\u00e6\u00f0ukensluni sja\u0301lvan jo\u0301laaftan, og deila ti\u0301 naka\u00f0 sera hugnaligt, nevniliga endurinnsp\u00e6lingina hja\u0301 Gekkabo\u0301lkinum Konfekt, av lagnum \u201cKoyr okkurt i\u0301 mi\u0301na hosu\u201d, innsp\u00e6lt vi\u00f0 teimum originalu sangarunum. Elis Poulsen , og so fittu gentunum Arinu, Ra\u0301nnva\u0301 og Elin Mariu, i\u00f0 eru vor\u00f0nar fittar vaksnar konur."}, {"text_idx": "#000050", "text": "Nu\u0301 i\u0301 jo\u0301lama\u0301na\u00f0inum, hevur ein jo\u0301lakalendari veri\u00f0 a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi hevur eisini veri\u00f0 ein jo\u0301lakalendari her a\u0301 Nudlum."}, {"text_idx": "#000051", "text": "Hv\u00f8nn dag si\u0301\u00f0an 1. desember havi eg deilt okkurt gott vi\u00f0 tykkum. Onkunti\u0301\u00f0 ein go\u0301\u00f0an sang, eina go\u0301\u00f0 mynd, eina yrking, eitt vi\u00f0m\u00e6li, eina leinkju, eitt filmklipp, einu s\u00f8ga, eina ga\u0301tu ella okkurt heilt anna\u00f0."}, {"text_idx": "#000052", "text": "Um tit ikki hava vitja\u00f0 hv\u00f8nn dag, so ber til at klikkja seg vi\u0301\u00f0ari til eldri kalendaraga\u0301vur her a\u0301 si\u0301\u00f0uni.\nTykkum ynskist eini go\u0301\u00f0 jo\u0301l."}, {"text_idx": "#000053", "text": "Gl\u00f8gt er gestsins eyga sigst, og vit elska eisini at sleppa at si\u0301ggja okkum sja\u0301lvi gj\u00f8gnum eyguni hja\u0301 gestunum. Italski skotin Jock Zanfrillo eigur tv\u00e6r matstovur i\u0301 Adelaide i\u0301 Avstralia og fer\u00f0ast kring heimin fyri at finna ny\u0301ggjar matupplivingar, vi\u00f0 s\u00e6r hevur hann eitt filmsli\u00f0, og ver\u00f0a sendingarnar senda a\u0301 Quest TV."}, {"text_idx": "#000056", "text": "Amerikanski skemtarin Weird Al Yankovic er best kendur fyri si\u0301nar parodiir, har hann ger spott burturu\u0301r kendum sangum, eitt nu\u0301 hevur hann havt risa hitt vi\u00f0 l\u00f8gum sum \u201cSmells like Nirvana\u201d, \u201cEat it\u201d, \u201cI\u2019m fat\u201d og \u201cLike a surgeon\u201d. Men Yankovic ger eisini egin l\u00f8g, og felags fyri hesi er, at tey eru \u00f8giliga klikka\u00f0i."}, {"text_idx": "#000057", "text": "Dagins kalendaraga\u0301va ver\u00f0ur eitt kykmyndalag, i\u00f0 Weird Al hevur gj\u00f8rt til jo\u0301lini, men honum so vant, so er ein sera skeivur vinkul i\u0301 lagnum, i\u00f0 eitur \u201cThe Night Santa went crazy\u201d."}, {"text_idx": "#000058", "text": "Naka\u00f0 av ti\u0301 besta sjo\u0301nvarpi, i\u00f0 er gj\u00f8rt er i\u0301 F\u00f8royum eru fra\u0301li\u0301ku matsendingarnar hja\u0301 Gutta Winther, Spi\u0301skamari\u00f0. Man f\u00e6r hug at bu\u0301gva i\u0301 hesum landinum, ta\u0301 man s\u00e6r t\u00e6r."}, {"text_idx": "#000060", "text": "A\u0301 heimasi\u0301\u00f0uni ber til at si\u0301ggja ella endursi\u0301ggja Gutta fegnast um f\u00f8royskar ra\u0301v\u00f8rur og annars spja\u00f0a jaligar kenslur."}, {"text_idx": "#000061", "text": "I\u0301 l\u00f8tuni liggja 7 sendingar u\u0301ti, men seinni koma allar 18 sendingar at liggja her."}, {"text_idx": "#000062", "text": "Eg arbei\u00f0i vi\u00f0 markna\u00f0arf\u00f8ring, og ti\u0301 er upplagt, at onkur av kalendaraga\u0301vunum, i\u00f0 eg gevi t\u00e6r er hoyrir til mi\u0301tt virks\u00f8ki. Herfyri vo\u0301ru bestu ly\u0301singarnar funnar, eg sakna\u00f0i to\u0301 onkrar i\u0301millum t\u00e6r tilnevndu, og serliga t\u00e6r sum Da\u0301vur Djurhuus gj\u00f8rdi fyri WTF a\u0301 G! vo\u0301ru framu\u0301r. Nu\u0301 veit eg v\u00e6l, at eg kann tykjast eitt sindur o\u0301gegnigur, eftir sum eg var partur av markna\u00f0arf\u00f8ringini av G! i\u0301 fj\u00f8r, men hesa ly\u0301sing hev\u00f0i eg einki at gera vi\u00f0."}, {"text_idx": "#000063", "text": "Men tit kunnu i\u0301 \u00f8llum f\u00f8rum sleppa at si\u0301ggja ly\u0301singina her."}, {"text_idx": "#000065", "text": "Dagsins kalendaraga\u0301va er ein ny\u0301ggjasta ly\u0301singara\u0301taki\u00f0, i\u00f0 stuttligasti nu\u0301livandi f\u00f8royingur Ja\u0301kup Veyhe hevur gj\u00f8rt. Ta\u00f0 er fyri fra\u0301li\u0301ka umhv\u00f8rvisa\u0301taki\u00f0 \u201cErt tu\u0301 til green\u201d, i\u00f0 skipar fyri konsert vi\u00f0 Orka, Gretu og Teiti leygarkv\u00f8ldi\u00f0 i\u0301 To\u0301rsg\u00f8tu."}, {"text_idx": "#000066", "text": "Tveir teir fyrstu ly\u0301singarfilmarnir fyri \u201cErt tu\u0301 til green\u201d eru lagdir a\u0301 neti\u00f0 og si\u0301ggjast her."}]